钦定古今图书集成/理学汇编/经籍典/第081卷 > 宋朱子语录 > 《杂卦传》
## 钦定古今图书集成/理学汇编/经籍典/第081卷 > 宋朱子语录 > 《杂卦传》

“《杂卦》反对之义，只是反复，则其吉凶祸福，动静刚柔，
皆相反了。”曰：“是如此。不知如何，末梢数卦，又不对了。
《大畜》时也晓不得，又也与天妄不相反，是如何？临观
更有‘与求’之义。《临》以二阳言之，则二阳可以临上四
阴；以卦中爻言之，则六五、上六又以上而临下；《观》自
下而临上，则为观，是平声；自上而为物之观，是去声”；
噬嗑，食也；《贲》，无色也，义可通，但不相反。“谦轻”，是自谦
益，不自尊重。女待男而行，所以为渐。

“刚柔虽若各有所偏，必相错而后得中，然在乾坤二
卦之全体，当刚而刚，当柔而柔，则不待相错而不害
其为全矣。其爻位之无过不及者，如乾坤之二五，亦
不待相错而不害其为中矣。阴阳变化，而太极之妙
无不在焉”，于此盖可见也。今谓乾刚坤柔便有所偏，
恐于二卦之《彖》及二五之爻词有不通者。其论四爻
过不及之浅深，则为精密，非他说之所及矣。

金去伪问：“‘谦轻而豫怠也’，谦何以为轻？”曰：“‘‘轻是自卑
小之义，悦豫之极，便放倒了，如上爻‘冥豫’是也。
伊川说：‘未济男之穷也’，为三阳失位’，以为斯义也，得
之。成都隐者见张钦夫说伊川之在涪也，一日读《易》，
有刳桶人以此问伊川，伊川不能答。其人云：‘三阳失
位’，故伊川记之’。不知此语，《火珠林》上已有。盖伊川未
曾看”《杂书》，所以被它说动了。